[{"text_idx": "#000000", "text": "Cydweithrediad rhyngwladol yn cyflawni canlyniadau cadarnhaol"}, {"text_idx": "#000001", "text": "Mae\u2019r cwmni rhyngwladol IQE sydd wedi\u2019i leoli yng Nghaerdydd yn cynhyrchu ac yn cyflenwi cynhyrchion waffer i\u2019r diwydiant lled-ddargludo."}, {"text_idx": "#000002", "text": "Gyda chymorth Llywodraeth Cymru, maen nhw wedi elwa ar Bartneriaeth Trosglwyddo Gwybodaeth (PTG), gan eu galluogi i ddatblygu arbenigedd a phrosesau mewnol sy\u2019n profi a gwella ansawdd cynhyrchion."}, {"text_idx": "#000003", "text": "Darllenwch sut roedd y Bartneriaeth wedi llwyddo i ganfod gwelliannau allweddol ym maes gweithgynhyrchu"}, {"text_idx": "#000005", "text": "Cynnyrch o Ogledd Cymru yn llwyddo"}, {"text_idx": "#000006", "text": "Cwmni DMM International o Lanberis yw\u2019r unig gwmni yn y DU sy\u2019n cynhyrchu cyfarpar dringo ac maen nhw\u2019n ei ddosbarthu i bob cwr o\u2019r byd."}, {"text_idx": "#000007", "text": "Yn sgil cyngor arbenigol a chefnogaeth ariannol gan di\u0302m Arloesi Llywodraeth Cymru, maen nhw wedi gwella eu galluoedd i gynhyrchu ac wedi datblygu cynhyrchion a thechnolegau newydd."}, {"text_idx": "#000008", "text": "Gwyliwch y Rheolwr Gyfarwyddwr, Gethin Parry, yn trafod sut mae'r gefnogaeth hon wedi hyrwyddo\u2019r gwaith o ddatblygu cynnyrch newydd."}, {"text_idx": "#000010", "text": "Cwmni rhyngwladol yw Electroimpact sy\u2019n darparu\u2019r systemau cydosod awtomataidd gorau i rai o brif gwmni\u0308au awyrofod y byd."}, {"text_idx": "#000011", "text": "Enillodd y cwmni gontract proffidiol sy\u2019n torri tir newydd i sefydlu system gweithgynhyrchu adenydd cyfain ond roedden nhw angen arbenigedd ym maes dylunio."}, {"text_idx": "#000013", "text": "Y genhedlaeth nesaf o Arloeswyr."}, {"text_idx": "#000014", "text": "Mae\u2019r Gwobrau Arloesi yn gystadleuaeth bwysig ac yn ffenest siop ryngweithiol a gyflwynir am y gwaith prosiect TGAU a Safon Uwch mwyaf arloesol ym maes Dylunio a Thechnoleg. Y nod yw annog pobl ifanc ledled Cymru i fod yn ddyfeisgar ym maes technoleg ac i werthfawrogi pwysigrwydd y maes hwn."}, {"text_idx": "#000015", "text": "Disgwylir i fwy na 2000 o fyfyrwyr, athrawon a busnesau fynychu cystadleuaeth 2017 a gynhelir yng Nghaerdydd a Bangor y mis nesaf."}, {"text_idx": "#000016", "text": "Darllenwch sut mae CBAC a Llywodraeth Cymru yn cydweithio er mwyn annog dyfeisgarwch ymhlith pobl ifanc."}, {"text_idx": "#000018", "text": "Mae Cymru ar flaen y gad fel canolfan dechnolegol ddigidol yn y DU."}, {"text_idx": "#000019", "text": "Mae\u2019r rhifyn hwn o Advances Wales yn canolbwyntio ar y dechnoleg ddigidol a sut mae\u2019n trawsnewid meysydd o iechyd ac addysg i blismona a rhianta."}, {"text_idx": "#000020", "text": "Darllenwch rifyn diweddaraf Advances Wales yma"}, {"text_idx": "#000021", "text": "Dyma\u2019r amser i enwebu ar gyfer Gwobrau Dewi Sant 2018. Mae\u2019r gystadleuaeth yn cydnabod ac yn dathlu llwyddiannau aruthrol pobl Cymru. Mae 9 gwobr ar gael, ac mae un ar gyfer Arloesi, Gwyddoniaeth a Thechnoleg."}, {"text_idx": "#000026", "text": "Mae KTP yn un o raglenni\u2019r DU sydd wedi bod yn helpu busnesau ers 40 mlynedd a mwy i wella eu gallu i gystadlu, a\u2019u defnydd o dechnoleg a sgiliau."}, {"text_idx": "#000027", "text": "Dewch i glywed sut mae busnesau a seiliau gwybodaeth wedi elwa a dewch i ystyried y cyfleoedd y gallai cynlluniau KTP eu cynnig i chi."}, {"text_idx": "#000028", "text": "Mae Innovate 2017 yn ddigwyddiad sy\u2019n rhoi cyfle i chi gyfarfod a\u0302 phobl greadigol, buddsoddwyr ac entrepreneuriaid ac i rwydweithio yn ogystal a\u0302 chael eich ysbrydoli. Mae\u2019n gyfle i glywed siaradwyr ysbrydoledig ac i weld arloeswyr newydd a nodedig."}, {"text_idx": "#000030", "text": "Rhagor o wybodaeth ar y we:"}, {"text_idx": "#000031", "text": "Datdanysgrifo \u2022 Rheoli eich dewisiadau \u2022 Gweld yn eich porwr"}]